《定庵用壬申寿诗韵赠行敬和》
明代·顾清

小车不肯驻山庄，短棹依然傍野塘。忽听骊驹歌柳陌，似从鸣鸟集梧冈。

仙龄九十春犹浅，客路三千里更强。何日朝簪能谢却，归来先诣郑公乡。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。